open-index/open-wikipedia-markdown huggingface dataset:
สวัสดิ์ โชติพานิช

ศาสตราจารย์พิเศษ **สวัสดิ์ โชติพานิช** (17 ตุลาคม พ.ศ. 2474 – 17 สิงหาคม พ.ศ. 2568) อดีตประธานศาลฎีกา อดีตกรรมการการเลือกตั้ง ฝ่ายสืบสวนสอบสวน ชุดที่ 1 แต่งตั้งโดยคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ดำรงตำแหน่ง ประธานคณะกรรมการตรวจสอบทรัพย์สิน ที่มีอำนาจตรวจสอบการดำเนินงานหรือโครงการต่าง ๆ ที่ได้รับอนุมัติ หรือเห็นชอบโดยบุคคลในคณะรัฐมนตรี หรือคณะรัฐมนตรีที่พ้นจากตำแหน่ง โดยผลการปฏิรูปการปกครอง ตามประกาศ คปค. ฉบับที่ 23 เมื่อวันที่ 24 กันยายน พ.ศ. 2549 ต่อมานายสวัสดิ์ ได้ขอลาออกจากตำแหน่ง เนื่องจากได้มีประกาศแต่งตั้งคณะกรรมการชุดใหม่เมื่อวันที่ 30 กันยายน พ.ศ. 2549  ได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550 นอกจากนี้ ได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2531 จนถึงแก่อนิจกรรม และประธานกรรมการกฤษฎีกา (คณะที่ 10, กฎหมายสาธารณสุข)

## การศึกษา
* ประถมศึกษา โรงเรียนศรีธรรมราชวิทยา (รหัสประจำตัว 267)
* มัธยมศึกษา โรงเรียนพัทลุง
* ปริญญาตรี คณะนิติศาสตร์ มหาวิทยาลัยธรรมศาสตร์ 
* เนติบัณฑิต สำนักอบรมศึกษากฎหมายแห่งเนติบัณฑิตยสภา 
* วิทยาลัยป้องกันราชอาณาจักร รุ่นที่ 24

## การทำงาน
* ประธานศาลฎีกา
* ประธานกรรมการกฤษฎีกา (คณะที่ 10) (กฎหมายสาธารณสุข) สำนักงานคณะกรรมการกฤษฎีกา 
* อธิบดีผู้พิพากษาศาลอุทธรณ์ 
* ปลัดกระทรวงยุติธรรม 
* อธิบดีกรมบังคับคดี 
* สมาชิกวุฒิสภา
* กรรมการข้าราชการพลเรือน (ก.พ.) 
* กรรมการการเลือกตั้ง

## เครื่องราชอิสริยาภรณ์

## อ้างอิง

## แหล่งข้อมูลอื่น
*สวัสดิ์ โชติพานิช

หมวดหมู่:บุคคลจากอำเภอควนขนุน
หมวดหมู่:ประธานศาลฎีกาไทย
หมวดหมู่:กรรมการการเลือกตั้งไทย
หมวดหมู่:ผู้พิพากษาไทย
หมวดหมู่:สามัญสมาชิกเนติบัณฑิตยสภา
หมวดหมู่:ข้าราชการฝ่ายตุลาการชาวไทย
หมวดหมู่:ปลัดกระทรวงยุติธรรมไทย
หมวดหมู่:บุคคลจากโรงเรียนพัทลุง จังหวัดพัทลุง
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลผู้ได้รับรางวัลครุฑทองคำ
หมวดหมู่:สมาชิกสภาร่างรัฐธรรมนูญไทย
ยุวรัตน์ กมลเวชช

**ยุวรัตน์ กมลเวชช** (6 พฤศจิกายน พ.ศ. 2476 – 4 มิถุนายน พ.ศ. 2562) อดีตคณะกรรมการการเลือกตั้ง ฝ่ายจัดการการเลือกตั้ง ชุดที่ 1 ดำรงตำแหน่งระหว่าง 27 พฤศจิกายน พ.ศ. 2540 – 26 พฤษภาคม พ.ศ. 2544

## การศึกษา
* มัธยมศึกษา โรงเรียนเตรียมอุดมศึกษา
* ปริญญาตรี คณะรัฐศาสตร์ จุฬาลงกรณ์มหาวิทยาลัย
* ปริญญาโท รัฐประศาสนศาสตร์ จากประเทศฟิลิปปินส์

## การทำงาน
* อธิบดีกรมแรงงาน 
* รองอธิบดีกรมการปกครอง
* ผู้ว่าราชการจังหวัดปทุมธานี, ชลบุรี 
* อธิการบดีวิทยาลัยการปกครอง กระทรวงมหาดไทย 
* ผู้ตรวจราชการกระทรวงมหาดไทย (เกษียณ 30 กันยายน พ.ศ. 2537) 
* กรรมการการเลือกตั้ง ฝ่ายจัดการการเลือกตั้ง (27 พฤศจิกายน พ.ศ. 2540 – 26 พฤษภาคม พ.ศ. 2544)
* ประธานกรรมการ คณะกรรมการศึกษาและเสนอแนะการเพิ่มประสิทธิภาพการบริหารจัดการ ระบบการเงินของประเทศ เพื่อเป็นการป้องกันการเกิดวิกฤตการณ์ทางเศรษฐกิจ (ศปร.3)
* ประธานคณะกรรมการคัดเลือกผู้แทนจำหน่ายสลากแบบเลขท้าย 3 ตัว และ 2 ตัว (หวยออนไลน์)
* ประธานคณะกรรมการจัดงานชุมนุมลูกเสือโลก ครั้งที่ 20 (20 ธันวาคม พ.ศ. 2545 – 7 มกราคม พ.ศ. 2546)

## เครื่องราชอิสริยาภรณ์

## อ้างอิง

## แหล่งข้อมูลอื่น
* http://www.ect.go.th/thai/ect/monument/ect2.html 
* http://www.thaiscouting.com/thai/index.htm 
* http://www.thaipost.net/index.asp?bk=thaipost&post_date=16/Feb/2545&news_id=48700&cat_id=500 

หมวดหมู่:ข้าราชการพลเรือนชาวไทย
หมวดหมู่:กรรมการการเลือกตั้งไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ว่าราชการจังหวัดปทุมธานี
หมวดหมู่:ผู้ว่าราชการจังหวัดชลบุรี
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
ตัวคูณตัวเลข IUPAC

**ตัวคูณของ IUPAC** () เป็นส่วนหนึ่งของระบบการเรียกชื่อสารเคมีของ IUPAC ซึ่งทำหน้าที่บอกให้เราทราบถึงจำนวนของอะตอมหรือหมู่ฟังก์ชันที่ต่ออยู่กับจุดใดจุดหนึ่งในโมเลกุล โดยที่ตัวคูณได้ดัดแปลงจากจำนวนนับทั้งในภาษาละตินและภาษากรีก

## วิธีการใช้ตัวคูณ
ปกติแล้ว ตัวคูณที่ให้ไว้นี้จะใช้สำหรับเป็นคำอุปสรรค ในการระบุจำนวนอะตอมหรือหมู่ฟังก์ชันในสารเคมีได้เลย แต่
ว่าถ้าต้องการตัวเลขที่ไม่มีตัวคูณในตาราง เราต้องประกอบขึ้นเอง โดยการเรียกตัวคูณของหลักหน่วย ต่อด้วยหลักสิบ
หลักร้อย หลักพัน... ไปเรื่อย ๆ โดยคำนึงถึงค่าของตัวเลขตัวนั้น ๆ ขณะอยู่ประจำหลักของตัวเอง ดังตัวอย่าง
: **548** &rarr; ออกตะ (**8**) + เตตระคอนตะ (**40**) + เพนทักตะ (**500**) อ่านว่า "ออกตะเตตระคอนตะเพนตักทะ"
: **9267** &rarr; เฮปตะ(**7**) + เฮกซะคอนตะ (**60**) + ดิกตะ (**200**) + โนนะเลีย (**9000**) อ่านว่า "เฮปตะเฮกซะคอนตะดิกทะโนนะเลีย"

กรณีที่เลขที่เราต้องการมี 1 หรือ 11 ต่อท้าย เราจะเรียกเลขหนึ่งว่า เฮน- (hen-) และเรียกเลขสิบเอ็ดว่า อุนเดคะ- (undeca-) ดังตัวอย่าง
: **241** &rarr; เฮน (**1**) + เตตระคอนตะ (**40**) + ดิกตะ (**200**) อ่านว่า "เฮนเตตระคอนตะดิกตะ"
: **411** &rarr; อุนเดคะ (**11**) + เททรักตะ (**400**) อ่านว่า "อุนเดคะเททรักตะ"

## อ้างอิง
Panico, R.; & Powell, W. H. (Eds.) (1994). *A Guide to IUPAC Nomenclature of Organic Compounds 1993*, Oxford: Blackwell Science. ISBN 0-6320-3488-2.

หมวดหมู่:ระบบการเรียกชื่อสารเคมี
คลังต้นไม้

**คลังต้นไม้** (treebank) คือคลังข้อความที่ในแต่ละประโยคได้กำกับโครงสร้างวากยสัมพันธ์ โครงสร้างวากยสัมพันธ์มักจะแทนด้วยโครงสร้างต้นไม้ ซึ่งเป็นที่มาของคำว่าคลังต้น คลังต้นไม้สามารถใช้ในการศึกษาปรากฏการณ์ทางวากยสัมพันธ์ในภาษาศาสตร์เชิงคำนวณ หรือใช้ฝึกสอนและทดสอบโปรแกรมแจงประโยค

คลังต้นไม้มักจะสร้างบนคลังประโยคที่ได้กำกับชนิดของคำไว้แล้ว ในลักษณะเดียวกันคลังต้นไม้ก็สามารถใช้เป็นฐานในการกำกับข้อมูลทางความหมายหรือข้อมูลทางภาษาศาสตร์อื่น ๆ

คลังต้นไม้สามารถสร้างนักภาษาศาสตร์โดยไม่ใช้เครื่องช่วยกำกับ หรืออาจจะสร้างแบบกึ่งอัตโนมัติโดยใช้โปรแกรมแจงประโยคช่วยกำกับและนักภาษาศาสตร์จึงทำการตรวจสอบและแก้ไขผลที่ได้จากการแจงประโยคก็ได้

คลังต้นไม้สามารถสร้างโดยมีพื้นฐานบนทฤษฎีที่แตกต่างกัน เช่น (BulTreeBank ใช้ทฤษฎี HPSG) แต่ส่วนมากแล้วการสร้างคลังต้นไม้มักจะพยายามให้ขึ้นอยู่กับทฤษฎีน้อยที่สุด (ใช้ได้กับหลาย ๆ ทฤษฎี) อย่างไรก็ตามคลังต้นไม้ก็ถูกแบ่งออกเป็น 2 กลุ่มใหญ่ ๆ ได้แก่ คลังต้นไม้แบบโครงสร้างวลี (ตัวอย่างเช่น คลังต้นไม้เพ็นน์ ) และ คลังต้นไม้แบบโครงสร้างดีเพนเดนซี (ตัวอย่างเช่น คลังต้นไม้ดีเพนเดนซีปราก)

โครงสร้างวากยสัมพันธ์ในคลังต้นไม้สามารถแทนได้หลายรูปแบบ ยกตัวอย่างเช่น การครอบวงเล็บอย่างง่ายบนไฟล์ข้อความ ดังเช่นในตัวอย่างต่อไปนี้ของคลังต้นไม้เพ็นน์ :

 (S (NP (NNP John))
    (VP (VBZ loves)
        (NP (NNP Mary)))
    (. .))

## อ้างอิง

## แหล่งข้อมูลอื่น
* คลังต้นไม้ไทยจากมหาวิทยาลัยเกษตรศาสตร์

หมวดหมู่:ภาษาศาสตร์คอมพิวเตอร์
จิระ บุญพจนสุนทร

**จิระ บุญพจนสุนทร ** เป็นตุลาการศาลรัฐธรรมนูญ และอดีตกรรมการการเลือกตั้ง

## การศึกษา
* ปริญญาตรี คณะนิติศาสตร์ มหาวิทยาลัยธรรมศาสตร์ 
* เนติบัณฑิตไทย 
* รัฐศาสตร์มหาบัณฑิต (การเมืองการปกครอง) มหาวิทยาลัยสุโขทัยธรรมาธิราช
* หลักสูตรฝ่ายอำนวยการ โรงเรียนสงครามจิตวิทยา กองบัญชาการทหารสูงสุด รุ่นที่ 19
* หลักสูตรนักบริหารระดับสูง (นบส.2) รุ่นที่ 15 สถาบันพัฒนาข้าราชการพลเรือน สำนักงาน ก.พ.
* หลักสูตรการเมืองการปกครองในระบอบประชาธิปไตยสำหรับนักบริหารระดับสูงรุ่นที่ 5 (ปปร.5) สถาบันพระปกเกล้า

## การทำงาน
* ผู้พิพากษาศาลจังหวัดระยอง 
* หัวหน้ากองดำเนินคดีแพ่งและคดีอาญา  กรมบังคับคดี 
* ผู้พิพากษาหัวหน้าศาลจังหวัดลำพูน 
* ผู้พิพากษาศาลอาญา 
* ผู้พิพากษาศาลแพ่ง 
* ผู้พิพากษาหัวหน้าคณะในศาลแพ่ง 
* ผู้พิพากษาศาลอุทธรณ์ 
* รองอธิบดีผู้พิพากษาศาลคดีเด็กและเยาวชนกลาง 
* ผู้พิพากษาศาลฎีกา 
* อธิบดีกรมบังคับคดี 
* ผู้พิพากษาหัวหน้าคณะศาลในศาลฎีกา 
* อธิบดีผู้พิพากษาศาลเยาวชนและครอบครัวกลาง (เกษียณ 30 กันยายน 2540) 
* กรรมการ ป.ป.ป. (พ.ศ. 2540 - 2542) 
* กรรมการป้องกันและปราบปรามการฟอกเงิน (ป.ป.ง.)
* กรรมการการเลือกตั้ง (พ.ศ. 2540 - 2544)
* ตุลาการศาลรัฐธรรมนูญ ผู้ทรงคุณวุฒิสาขานิติศาสตร์ (แทนนายประเสริฐ นาสกุล)
* กรรมการวินิจฉัยชี้ขาดอำนาจหน้าที่ระหว่างศาล

## เครื่องราชอิสริยาภรณ์

## อ้างอิง

หมวดหมู่:กรรมการการเลือกตั้งไทย
หมวดหมู่:ข้าราชการฝ่ายตุลาการชาวไทย
หมวดหมู่:ผู้พิพากษาไทย
หมวดหมู่:สามัญสมาชิกเนติบัณฑิตยสภา
หมวดหมู่:ตุลาการศาลรัฐธรรมนูญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
โคทม อารียา

thumb|250px|ดร.โคทม อารียา
รองศาสตราจารย์**โคทม อารียา** (เกิด 14 กันยายน พ.ศ. 2486) เป็นนักวิชาการชาวไทย

## ตำแหน่ง

รองประธานมูลนิธิอาสาสมัครเพื่อสังคม ประธานคณะกรรมการมูลนิธิเพื่อพัฒนาเด็ก กรรมการมูลนิธิเพื่อเด็กพิการ อดีตกรรมการการเลือกตั้ง (กกต. 2540-2544) ฝ่ายการมีส่วนร่วมของประชาชน และสมาชิกสภานิติบัญญัติแห่งชาติ พ.ศ. 2549 ปัจจุบันเป็นผู้อำนวยการศูนย์ศึกษาและพัฒนาสันติวิธี มหาวิทยาลัยมหิดล จบการศึกษา DIPLÔME INGÉNIEUR ÉCOLE SUPÉRIEURE D’ÉLECTRICITÉ, FRANCE Dr.Ing. มหาวิทยาลัยปารีส ประเทศฝรั่งเศส  เคยเป็นอาจารย์ประจำภาควิชาวิศวกรรมไฟฟ้า คณะวิศวกรรมศาสตร์ จุฬาลงกรณ์มหาวิทยาลัย ประธานสภาคณาจารย์ จุฬาลงกรณ์มหาวิทยาลัย ปี พ.ศ. 2521-2522 

ในเหตุการณ์การประท้วงของกลุ่มคนเสื้อแดงล่าสุด รองศาสตราจารย์ ดร.โคทม อารียา ผอ. ศูนย์ศึกษาและพัฒนาสันติวิธี มหาวิทยาลัยมหิดล ได้เรียกร้องให้เขตวัดปทุมวนารามเป็นเขตอภัยทาน จนเป็นข่าวในแวดวงสังคมไทย 

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:รองศาสตราจารย์
หมวดหมู่:วิศวกรชาวไทย
หมวดหมู่:อาจารย์คณะวิศวกรรมศาสตร์
หมวดหมู่:กรรมการการเลือกตั้งไทย
หมวดหมู่:สมาชิกสภานิติบัญญัติแห่งชาติ
หมวดหมู่:การเมืองภาคประชาชน
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากมหาวิทยาลัยปารีส
หมวดหมู่:สมาชิกสภาที่ปรึกษาเศรษฐกิจและสังคมแห่งชาติ
บ้านตุ๊กตา

**บ้านตุ๊กตา** ตั้งอยู่เลขที่ 42 ซอยต้นสน ถนนเพลินจิต แขวงลุมพินี เขตปทุมวัน กรุงเทพมหานคร ออกแบบและก่อสร้างโดยศาสตราจารย์หม่อมเจ้าโวฒยากร วรวรรณ อดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัย ราว พ.ศ. 2473 - 2474 เพื่อใช้เป็นเรือนหอของพระองค์ โดยรูปแบบของบ้านคล้ายกับบ้านในชนบทของอังกฤษ ต่อมาทายาทคือหม่อมราชวงศ์ชาญวุฒิ วรวรรณ ได้บูรณะเมื่อ พ.ศ. 2532 ดัดแปลงบานหน้าต่างจากไม้มาเป็นกระจก 

ปัจจุบันบ้านตุ๊กตาให้เช่าเปิดเป็นสปา ชื่อ 1930 สปา

## สถาปัตยกรรม
บ้านตุ๊กตาเป็นบ้าน 2 ชั้น และห้องใต้ดิน 1 ชั้น ลักษณะสถาปัตยกรรมแบบทิวดอร์ มีโครงสร้าง Half-Timber คือโครงสร้างหลักเป็นไม้เต็งรังและไม้สัก ผนังเป็นโครงระแนงไม้สักตามนอน ฉาบปูนเรียบ นับเป็นอาคารแห่งแรกในประเทศไทยที่มีห้องใต้ดินสมบูรณ์แบบ มีระบบถ่ายเทอากาศที่เหมาะสม

บ้านตุ๊กตาได้รับรางวัลอาคารอนุรักษ์ดีเด่น จากสมาคมสถาปนิกสยาม เมื่อ พ.ศ. 2537

## อ้างอิง

* Doll House

## แหล่งข้อมูลอื่น

* http://www.spa1930.com 
* อาคารอนุรักษ์ บ้านตุ๊กตา 

หมวดหมู่:อาคารอนุรักษ์
วังจักรพงษ์

**บ้านจักรพงษ์** ตั้งอยู่ที่ถนนมหาราช เขตพระนคร กรุงเทพมหานคร ติดกับโรงเรียนราชินี เคยเป็นตำหนักส่วนพระองค์ของพระเจ้าวรวงศ์เธอ พระองค์เจ้าจุลจักรพงษ์ ต่อมาตกเป็นของทายาทคือ หม่อมราชวงศ์นริศรา จักรพงษ์ ปัจจุบันวังจักรพงษ์เป็นที่ตั้งของสำนักพิมพ์ริเวอร์บุ๊ค จักรพงษ์วิลล่า และมูลนิธิโลกสีเขียว

## ประวัติ
จอมพล สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ โปรดให้สร้างวังจักรพงษ์ขึ้นเมื่อปี พ.ศ. 2452 เพื่อประทานให้เป็นวังที่ประทับของพระเจ้าวรวงศ์เธอ พระองค์เจ้าจุลจักรพงษ์ ตลอดจนใช้เป็นที่ประทับพักผ่อนรับรองพระอาคันตุกะ และเป็นท่าเรือส่วนพระองค์ นอกเหนือจากวังที่ประทับ คือ **[[วังปารุสกวัน]]** โดยเจ้าฟ้าจักรพงษ์ภูวนาถฯ จะทรงเรียกบ้านหลังนี้ว่า **วังท่าเตียน**

ต่อมาในปี พ.ศ. 2456 พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้ใช้เป็นที่ประทับชั่วคราวของสมเด็จพระเจ้าน้องยาเธอ เจ้าฟ้าประชาธิปกศักดิเดชน์ กรมขุนสุโขทัยธรรมราชา เมื่อครั้งทรงสำเร็จการศึกษาจากประเทศอังกฤษ 
รวมถึงช่วงการเปลี่ยนแปลงการปกครอง คณะราษฎรได้ยึดวังปารุสก์เป็นกองบัญชาการ ก็มีการแปรพระราชฐานมาประทับอยู่ที่วังนี้

จนกระทั่งในปี พ.ศ. 2481 เมื่อพระเจ้าวรวงศ์เธอ พระองค์เจ้าจุลจักรพงษ์เสด็จกลับจากการศึกษาที่ประเทศอังกฤษ พร้อมหม่อมอาลิซาเบท ผู้เป็นชายา จึงเปลี่ยนชื่อวังนี้เป็น **วังจักรพงษ์** และปรับปรุงเป็นที่ประทับสืบมา

เมื่อพระเจ้าวรวงศ์เธอ พระองค์เจ้าจุลจักรพงษ์ สิ้นพระชนม์ในปี พ.ศ. 2506 วังจักรพงษ์จึงตกเป็นของทายาทเพียงคนเดียวของราชสกุลจักรพงษ์ คือ หม่อมราชวงศ์หญิงนริศรา จักรพงษ์

## สถาปัตยกรรม
thumb|200px|วังจักรพงษ์เมื่อมองจากแม่น้ำเจ้าพระยา
วังจักรพงษ์ สร้างขึ้นตามแบบสถาปัตยกรรมแบบตะวันตก เป็นอาคารตึกสไตล์อิตาเลียนวิลล่า สร้างโดยสถาปนิกชาวอังกฤษชื่อโปรเฟสเซอร์ เอ็ดเวิร์ด ฮีลี ซึ่งเป็นผู้ออกแบบสถานทูตอังกฤษ ที่ถนนวิทยุ  ตอนหน้ามี 2 ชั้น ปีกซ้ายตอนในก่อสูงขึ้นเป็น 3 ชั้น และมีหอสูงหลังคาทรงโดม อีกชั้นหนึ่ง มีมุขที่ตอนกลางอาคารเพียงมุขเดียว บริเวณผนังมุข ก่อเป็นเสานูนประดับ ลวดลายปูนปั้นบริเวณหัวเสาชั้น 2 และใกล้ฐานชั้นล่าง ส่วนที่เป็นหอสูงเป็นที่บรรจุพระบรมอัฐิของ พระบาทสมเด็จพระจุลจอมเกล้าเจ้าอยู่หัว สมเด็จพระศรีพัชรินทราบรมราชินีนาถ พระบรมราชชนนีพันปีหลวง จอมพล สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ และ พระเจ้าวรวงศ์เธอ พระองค์เจ้าจุลจักรพงษ์ ด้านล่างตรงห้องนั่งเล่นจะทำเป็นกระจกทรงโค้งเพื่อให้สามารถมองเห็นบรรยากาศริมแม่น้ำเจ้าพระยาได้เต็มตา

ปัจจุบันวังจักรพงษ์ ยังเป็นที่พำนักของ หม่อมราชวงศ์นริศรา จักรพงษ์ ซึ่งใช้ชีวิตส่วนใหญ่อยู่ในประเทศอังกฤษกับบุตรชายคนเล็ก ส่วนบุตรชายคนโต "ฮิวโก้" จุลจักร จักรพงษ์ พักอยู่ที่เรือนไม้สองชั้นใกล้สระน้ำในบริเวณวัง ส่วนหน้าวังที่ติดกับแม่น้ำเจ้าพระยา จัดเป็นโรงแรมขนาด 3 ห้องพัก ชื่อว่า "จักรพงษ์วิลล่า"

## อ้างอิง

* 

## แหล่งข้อมูลอื่น

*เว็บไซต์โรงแรม จักรพงษ์วิลล่า 
*เปิดวังจักรพงษ์ บูติกโฮเต็ลของกรุงเทพฯ 
*An Oasis in Old Bangkok "จักรพงษ์วิลล่า"

หมวดหมู่:โบราณสถานในเขตพระนคร
จักรพงษ์
จักรพงษ์
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:ราชสกุลจักรพงษ์
โพรโทคอลสแตก

**โพรโทคอลสแตก** () เป็นซอฟต์แวร์ที่ทำให้ชุดโพรโทคอลเครือข่ายคอมพิวเตอร์ใช้งานได้จริง ชุดโพรโทคอลและโพรโทคอลสแตกมักใช้แทนกันได้ แต่ถ้าหากจะกล่าวให้แม่นยำแล้วชุดโพรโทคอลคือนิยาม และโพรโทคอลสแตกคือซอฟต์แวร์ที่ทำให้ได้จริงตามนิยาม

โพรโทคอลแต่ละตัวในชุดโพรโทคอลหนึ่งมักออกแบบมาเพื่อจุดประสงค์เดียว การทำให้เป็นโมดูลแบบนี้ทำให้การออกแบบและการทดสอบง่ายขึ้น เนื่องจากว่าส่วนมากแล้วแต่ละโมดูลติดต่อกับโมดูลอื่น ๆ อีกสองโมดูล ซึ่งสามารถจินตนาการให้เป็นสแตกได้ โดยโมดูลที่อยู่ด้านล่างของสแตกจัดการกับการสื่อสารในระดับล่างเช่นการตอบโต้กับฮาร์ดแวร์ ชั้นที่สูงขึ้นมาก็เพิ่มลักษณะเด่นขึ้นมากขึ้น โดยอาศัยชั้นที่อยู่ล่างกว่าจัดการการสื่อสารในระดับต่ำให้ โปรแกรมประยุกต์มักติดแต่เฉพาะชั้นบนสุดของโพรโทคอลสแตก ดูเพิ่มในแบบจำลองโอเอสไอ

โพรโทคอลสแตกที่ใช้กันทั่วไปมีลักษณะด้านล่าง

 +- - - - - -+
 | HTTP      |
 +- - - - - -+
 | TCP       |
 +- - - - - -+
 | IP        |
 +- - - - - -+
 | Ethernet  |
 +- - - - - -+

หมวดหมู่:เครือข่ายคอมพิวเตอร์
หมวดหมู่:ซอฟต์แวร์
หมวดหมู่:โพรโทคอลเครือข่าย
สถานกงสุลอังกฤษประจำจังหวัดเชียงใหม่

**สถานกงสุลอังกฤษกิตติมศักดิ์ ประจำจังหวัดเชียงใหม่**  (อังกฤษ: British Consulate Chiang Mai) ปัจจุบันตั้งอยู่ที่ถนนบำรุงราษฎร์ อำเภอเมืองเชียงใหม่ และมีกงสุลกิตติมศักดิ์คือ มร. เบน ทอมป์สัน นอกจากนี้ ยังเป็นที่ทำการ ของศูนย์แนะแนวภาษาและศึกษาต่อ บริติช เคานซิล สาขาเชียงใหม่ด้วย

แต่เดิมตั้งอยู่ที่ ถ.เจริญประเทศ ด้านหลังติดแม่น้ำปิง ด้านข้างด้านหนึ่งติดวัดชัยมงคล อีกด้านติดสถานกงสุลฝรั่งเศส อาคารอนุรักษ์ลักษณะเป็นอาคารทรงโคโลเนียลอายุหลายร้อยปี 

ปัจจุบันเป็นของเอกชน คือ บริษัทเนเชอรัล ปาร์ค และได้พัฒนาที่ดินบริเวณนี้เป็นโรงแรมเดอะเชดี ส่วนอาคารกงสุลอังกฤษเดิมเป็นห้องอาหารของโรงแรมเดอะเชดี บริเวณรั้วเดิมของสถานกงสุลปัจจุบันโดนรื้อออกหมด ถ้ามองจากหน้าโรงแรมจะมองไม่เห็นตัวอาคาร แต่ถ้ามองจากฝั่งแม่น้ำปิงจะเห็นได้ชัดเจน

## แหล่งข้อมูลอื่น
* เว็บไซด์สถานกงสุลอังกฤษประจำจังหวัดเชียงใหม่ 

หมวดหมู่:คณะผู้แทนทางทูต
หมวดหมู่:อาคารอนุรักษ์
หมวดหมู่:สิ่งก่อสร้างในอำเภอเมืองเชียงใหม่
หมวดหมู่:คณะผู้แทนทางทูตในประเทศไทย
หมวดหมู่:ความสัมพันธ์ไทย–สหราชอาณาจักร
คลังข้อความ

ในภาษาศาสตร์ **คลังข้อความ** () คือข้อความปริมาณมากที่ได้จัดเก็บตามลำดับโครงสร้าง (ปัจจุบันนี้มักจะจัดเก็บและประมวลผลในรูปแบบอิเล็กทรอนิกส์) คลังข้อความสามารถจัดเก็บข้อความของภาษาเดียว (คลังข้อความภาษาเดียว) หรือจัดเก็บข้อความหลายภาษา (คลังข้อความหลายภาษา) คลังข้อความหลายภาษามักจะจัดอยู่ในรูปแบบพิเศษ สามารถมองเห็นส่วนของข้อความที่มีความหมายตรงกันได้ คลังข้อความชนิดนี้เรียกว่า "คล้งข้อความขนานระบุส่วนตรงกัน" ดังตัวอย่างด้านล่าง

เพื่อที่จะทำให้คลังข้อความมีประโยชน์ยิ่งขึ้นสำหรับการวิจัยทางภาษาศาสตร์ จึงมักมี "การกำกับ" ข้อมูลทางภาษาศาสตร์เพิ่มเติมลงในคลังข้อความ ตัวอย่างเช่น การกำกับชนิดของคำ ในการกำกับชนิดของคำทุกคำในคลังข้อความจะมีข้อมูลเพิ่มว่าเป็นคำชนิดใด เช่น นาม กริยา วิเศษณ์ หรืออื่นๆ โดยแทรกเข้าในคลังข้อความในรูปแบบข้อความธรรมดา ตัวอย่างอื่นๆ เช่น การกำกับข้อมูลวายกสัมพันธ์ลงในคลังข้อความอย่างเช่นที่ทำในคลังต้นไม้
มหาวิทยาลัยวอชิงตัน เซนต์หลุยส์

thumb|250px|บรูกกิงส์ฮอลล์ มหาวิทยาลัยวอชิงตัน เซนต์หลุยส์

**มหาวิทยาลัยวอชิงตัน เซนต์หลุยส์** (Washington University in St. Louis) นิยมเรียกสั้น ๆ ว่า Wash U (วอช ยู) เป็นมหาวิทยาลัยเอกชนที่มีชื่อเสียงของสหรัฐอเมริกา ตั้งอยู่ที่เมืองเซนต์หลุยส์ รัฐมิสซูรี ก่อตั้งในปี พ.ศ. 2396 (ค.ศ. 1853) ในปัจจุบัน (พ.ศ. 2548) มีนักศึกษาประมาณ 12,000 คน มหาวิทยาลัยวอชิงตัน เซนต์หลุยส์มีชื่อเสียงในด้านแพทยศาสตร์ โดยในปี 2549 คณะแพทยศาสตร์อยู่อันดับ 4 ในด้านงานวิจัย ตามการจัดอันดับของนิตยสารยูเอสนิวส์

## Rankings and reputation

ส่วนปี 2013-2014 ได้รับการจัดอันดับที่ 14 ของประเทศสหรัฐอเมริกาโดยนิตยสารยูเอสนิวส์   โดยสาขาแพทยศาสตร์ อยู่อันดับที่ 6, สาขานิติศาสตร์อยู่อันดับ 18  สาขาบริหารธุรกิจ MBA อยู่อันดับที่ 22, สาขาสังคมสงเคราะห์อยู่อันดับที่ 1, และสาขาสถาปัตยกรรมอยู่อันดับที่ 4 ของประเทศ

ศิษยเก่าชาวไทยที่มีชื่อเสียง ศาสตราจารย์ นพ.คงศักดิ์ ตันไพจิตร  ผู้เชี่ยวชาญอายุรศาสตร์คลินิก และปัจจุบันเป็น Professor of Clinical Medicine, Washington University in St. Louis

## อ้างอิง

## แหล่งข้อมูลอื่น
* เว็บไซต์ มหาวิทยาลัยวอชิงตัน เซนต์หลุยส์
* เว็บไซต์สมาคมนักเรียนไทย
วอชิงตัน เซนต์หลุยส์
โรงเรียนดีไซน์โรดไอแลนด์

**โรงเรียนดีไซน์โรดไอแลนด์** (Rhode Island School of Design) ชื่อย่อว่า **ริซดี** (RISD ) เป็นมหาวิทยาลัยที่มีชื่อเสียงด้านศิลปะการออกแบบและการออกแบบกราฟิกแห่งหนึ่งในสหรัฐอเมริกา ตั้งอยู่ที่เมืองโพรวิเดนซ์ ในรัฐโรดไอแลนด์ ก่อตั้งในปี พ.ศ. 2420 (ค.ศ. 1877) โรงเรียนได้การจัดอันดับโดยนิตยสารยูเอสนิวส์  ให้เป็นหนึ่งในมหาวิทยาลัยชั้นนำด้านศิลปกรรม

ในปี พ.ศ. 2548 มีนักศึกษาประมาณ 2,200 คน

ในปี พ.ศ. 2565 ศิษย์เก่าริซดีได้รับรางวัล MacArthur Genius fellowships 10 รางวัล, รางวัลไพรม์ไทม์เอมมี 5 รางวัล และรางวัลออสการ์ 3 รางวัล

## ศิษย์เก่าที่มีชื่อเสียง
ในสาขาวิจิตรศิลป์:  คาร่า วอคเกอร์ (MFA 1994), เจนนี โฮลเซอร์ (MFA 1977), เดล ชิฮูลี (MFA 1968), นิโคล ไอเซนแมน (BFA 1987), โด-โฮ ซูห์ (BFA 1994), จูลี เมห์เรตู (MFA 1997), โรนี ฮอร์น (BFA 1975), ชาห์เซีย ซิกันเดอร์ (MFA 1995), เกล็น ลิกอน และจานีน อันโตนี (MFA 1989) 

ในสาขาการถ่ายภาพ: ฟรานเชสกา วูดแมน (BFA 1978), ดีน่า ลอว์สัน (MFA 2004) และทอดด์ ฮิโดะ

ในสาขาภาพยนตร์และโทรทัศน์: เจมส์ แฟรนโก (MFA 2012), เซธ แม็คฟาร์เลน (BFA 1995), เจมิมา เคิร์ก (BFA 2008), ไบรอัน โคนิเอตซ์โก (BFA 1998), ไมเคิ่ล ดันเต้ ดิมาร์ติโน (BFA 1996), กัส แวน แซนต์ (BFA 1975) และโรเบิร์ต ริชาร์ดสัน (BFA 1979)

ผู้ก่อตั้งของแอร์บีเอ็นบี: โจ เกบเบีย (BFA 2004) และไบรอัน เชสกี (BFA 2004)

## อ้างอิง

## แหล่งข้อมูลอื่น
* 

หมวดหมู่:สถาบันอุดมศึกษาในรัฐโรดไอแลนด์
มหาวิทยาลัยไอโอวา

thumb|ตึกเรียนคณะนิติศาสตร์ มหาวิทยาลัยไอโอวา

**มหาวิทยาลัยไอโอวา** (University of Iowa) เป็นมหาวิทยาลัยของสหรัฐอเมริกาตั้งอยู่ที่เมืองไอโอวาซิตีในรัฐไอโอวา ก่อตั้งเมื่อ 25 กุมภาพันธ์ พ.ศ. 2390 เป็นมหาวิทยาลัยแห่งแรกในสหรัฐอเมริกาที่ใช้ระบบสหศึกษาในปี พ.ศ. 2398 ในปัจจุบัน (2548) มหาวิทยาลัยไอโอวามีนักศึกษาประมาณ 34,000 คน

มหาวิทยาลัยไอโอวา มีชื่อเสียงในด้านแพทยศาสตร์ ในปี พ.ศ. 2549 ถูกจัดอันดับ 11 โดยนิตยสารยูเอสนิวส์ และเป็นที่รู้จักในด้านศิลปกรรมศาสตร์สาขาภาพพิมพ์ รัฐศาสตร์และนิติศาสตร์

## บุคคลสำคัญจากมหาวิทยาลัยไอโอวา
* มาริลีน โรบินสัน นักประพันธ์ชาวอเมริกัน
* แดลลัส คลาร์ก นักกีฬาอเมริกันฟุตบอล เล่นให้กับทีมโคลตส์
* แบรนดอน เราธ์ นักแสดงจากเรื่องซูเปอร์แมนรีเทิร์น
* แอชตัน คุชเชอร์ นักแสดงชาวอเมริกัน

### ชาวไทย
* ศาสตราจารย์ ดร.สกล พันธุ์ยิ้ม นักวิทยาศาสตร์ดีเด่นของไทย
* ผู้ช่วยศาสตราจารย์ ดร.จิตอนงค์ ก้าวกสิกรรม อาจารย์ภาควิชากายภาพบำบัด คณะสหเวชศาสตร์ จุฬาลงกรณ์มหาวิทยาลัย
* ผู้ช่วยศาสตราจารย์ ดร.เศาวนิต เศาณานนท์ อธิการบดีมหาวิทยาลัยราชภัฏนครราชสีมา
* รองศาสตราจารย์ ดร.อรจรีย์ ณ ตะกั่วทุ่ง อาจารย์ ครุศาสตร์ จุฬาลงกรณ์มหาวิทยาลัย

## อ้างอิง

## แหล่งข้อมูลอื่น
* เว็บไซต์มหาวิทยาลัยไอโอวา



อไอโอวา
อุตุนิยมวิทยา

**อุตุนิยมวิทยา** () เป็นการศึกษาเชิงวิทยาศาสตร์ ว่าด้วยบรรยากาศของโลก โดยเน้นการพยากรณ์อากาศ และกระบวนการของสภาพอากาศ  ปรากฏการณ์ทางอุตุนิยมวิทยาเป็นเหตุการณ์เกี่ยวกับสภาพอากาศที่สังเกตได้ ซึ่งให้ความกระจ่างและอธิบายได้ด้วยศาสตร์แห่งอุตุนิยมวิทยา เหตุการณ์เหล่านี้เกิดจากความแปรผันที่มีอยู่ในบรรยากาศของโลก ได้แก่ อุณหภูมิ ความกดอากาศ ไอน้ำ และองค์ประกอบต่าง ๆ และปฏิกิริยาของตัวแปรต่าง ๆ และการเปลี่ยนแปลงที่เกิดขึ้นในช่วงเวลาต่าง ๆ กัน ประเด็นหลักของการศึกษาและการสังเกตเกี่ยวกับสภาพอากาศของโลกนั้น อยู่ที่ชั้นบรรยากาศโทรโพสเฟียร์ (troposphere) 

อุตุนิยมวิทยา, climatology, ฟิสิกส์บรรยากาศ และเคมีบรรยากาศ ถือเป็นสาขาย่อยของบรรยากาศศาสตร์ (atmospheric sciences) สำหรับอุตุนิยมวิทยาและอุทกวิทยารวมกันเป็นสาขาของศาสตร์ที่เรียกว่า **อุทกอุตุนิยมวิทยา** (hydrometeorology)

นักวิทยาศาสตร์ผู้ที่ทำหน้าที่ในการศึกษา ค้นคว้า วิจัยด้านอุตุนิยมวิทยาเรียกว่า นักอุตุนิยมวิทยา

## นิรุกติศาสตร์
อุตุ เป็นคำยืม จากภาษาบาลี ซึ่งตรงกับคำในภาษาสันสกฤตว่า ฤตุ  โดยในภาษาไทยคำว่า

อุตุ ในภาษาไทยปัจจุบันมีความหมายว่า ลมฟ้าอากาศที่เปลี่ยนแปลงไปตามฤดูกาล ส่วนคำว่าอุตุนิยมวิทยา หมายถึงวิชาว่าด้วยเรื่องราวของลมฟ้าอากาศ ซึ่งในประเทศไทยมีหน่วยงานที่ทำหน้าที่ในการเฝ้าสังเกตุและตรวจสอบโดยกรมอุตุนิยมวิทยา

ส่วนในอดีตคำว่า อุตุ ในภาษาไทยนั้นหมายถึง สบาย ใช้คู่กับคำกริยาเกี่ยวกับการนอนหรือหลับ เช่น ฝนตกพรำอย่างนี้ นอนอุตุอยู่ในบ้านดีกว่าออกไปเที่ยวข้างนอก

## อ้างอิง

## แหล่งข้อมูลอื่น
* เว็บไซต์กรมอุตุนิยมวิทยา


หมวดหมู่:ความรู้
มหาวิทยาลัยโอไฮโอสเตต

**มหาวิทยาลัยโอไฮโอสเตต** () เป็นมหาวิทยาลัยรัฐในสหรัฐอเมริกา ที่มุ่งเน้นการวิจัย ตั้งอยู่ที่เมืองโคลัมบัสอันเป็นเมืองหลวงของรัฐโอไฮโอ ก่อตั้งในปี พ.ศ. 2413 ในปี พ.ศ. 2553 มีนักศึกษาปริญญาบัณฑิต 38,479 คน (วิทยาเขตโคลัมบัส), 46,690 คน (วิทยาเขตทั้งหมด) นักศึกษาระดับบัณฑิตศึกษา 13,341 คน (วิทยาเขตโคลัมบัส), 13,657 คน (วิทยาเขตทั้งหมด) และ จำนวนบุคลากรเต็มเวลา 5,584 (บุคลากรทางด้านการศึกษา), 21,693 (บุคลากรที่ไม่ใช่ทางด้านการศึกษาไม่นับนักเรียน) ซึ่งนับเป็นมหาวิทยาลัยที่มีนักศึกษามากเป็นอันดับ 1 ของสหรัฐอเมริกาในปีการศึกษา 2549, 2550, และ 2551 

มหาวิทยาลัยโอไฮโอสเตตตั้งอยู่บนพื้นที่ 14.04 ตารางกิโลเมตร ซึ่งจัดว่าเป็นมหาวิทยาลัยที่มีพื้นที่ที่มากที่สุดแห่งหนึ่งในสหรัฐอเมริกา ที่ตั้งของมหาวิทยาลัยห่างจากใจกลางเมืองโคลัมบัสเพียง 4 กิโลเมตร มหาวิทยาลัยมีงบประมาณประจำปีประมาณ 2 พันล้านเหรียนสหรัฐต่อปี มหาวิทยาลัยโอไฮโอสเตตจัดอยู่ในกลุ่มบิ๊กเทน ซึ่งเป็นกลุ่มมหาวิทยาลัยที่มีความเป็นเลิศทางด้านการศึกษาที่สุดของรัฐต่างๆ ในแถบมิดเวสต์

ปัจจุบันมหาวิทยาลัยโอไฮโอสเตตได้รับการจัดอันดับโดย US News & World Report ในลำดับที่ 55 ของโลก และ Washington Weekly จัดให้มหาวิทยาลัยโอไฮโอสเตตอยู่ในลำดับที่ 12 ในสหรัฐอเมริกา

## ศิษย์เก่าที่มีชื่อเสียง
thumb|ยูนิเวอร์ซิตีฮอลล์ มหาวิทยาลัยโอไฮโอสเตต
* แจ็ก นิคคลอส (Jack Nicklaus) นักกอล์ฟชาวอเมริกา
* พอล ฟลอรี (Paul Flory) นักเคมีได้รับรางวัลโนเบลปี ค.ศ. 1974
* วิลเลียม ฟาวเลอร์ (William Fowler) นักฟิสิกส์ได้รับรางวัลโนเบลปี ค.ศ. 1983
* แมรี โอลิเวอร์ (Mary Oliver) กวี รางวัลพูลิตเซอร์ ค.ศ. 1984
* จูดิธ มิลเลอร์ (Judith Miller) รางวัลพูลิตเซอร์ ค.ศ. 2002
* รอย ลิคเทนสไตน์ (Roy Lichtenstein) ศิลปิน
* แลร์รี แซงเจอร์ (Larry Sanger) ผู้ร่วมก่อตั้งวิกิพีเดีย
* ไมค์ เบลส์ (Mike Bales) นักกีฬาฮอกกี้น้ำแข็งระดับอาชีพชาวแคนาดา
* พุทธิพงษ์ ปุณณกันต์ รองผู้ว่าราชการกรุงเทพ
* ดุสิต นนทะนาคร อดีตประธานสภาหอการค้าไทย ประธานหอการค้าไทย
* ศาสตราจารย์ ดร.สุวิมล ว่องวาณิช เมธีวิจัยอาวุโส สกว. นักวิจัยดีเด่นแห่งชาติ สาขาการศึกษา ภาควิชาวิจัยและจิตวิทยาการศึกษา คณะครุศาสตร์ จุฬาลงกรณ์มหาวิทยาลัย
* รองศาสตราจารย์ ดร.วิมลรัตน์ สุนทรโรจน์ ผู้เชี่ยวชาญด้านการสอนภาษาไทย มหาวิทยาลัยมหาสารคาม
* ณรงค์ศักดิ์ โอสถธนากร ผู้ว่าราชการจังหวัดลำปาง

## แหล่งข้อมูลอื่น

* เว็บไซต์มหาวิทยาลัยโอไฮโอสเตต
* สมาคมนักเรียนไทยที่มหาวิทยาลัยโอไฮโอสเตต 

อโอไฮโอสเตต
สแต็ก (แก้ความกำกวม)

**สแต็ก** อาจหมายถึง
* กองซ้อน (stack) โครงสร้างข้อมูลชั่วคราว
* สแต็ก (sport stacking) กีฬาชนิดหนึ่งเกี่ยวกับการเรียงซ้อนแก้วพลาสติก
* โพรโทคอลสแตก (protocol stack หรือ network stack) ซอฟต์แวร์ที่ทำให้ชุดโพรโทคอลเครือข่ายคอมพิวเตอร์ใช้งานได้
* เกาะหินโด่ง (sea stack) ลักษณะทางธรณีสัณฐาน มีลักษณะเป็นแนวเสาหินขนาดใหญ่ในทะเล
* ปล่องไฟ (smoke stack หรือ chimney)
* กวาง (stag) ในคำศัพท์ภาษาอังกฤษหมายถึงกวางตัวผู้
กล้องโทรทรรศน์กระจกเงาเหลว

thumb|250px|right|กล้องโทรทรรศน์กระจกเงาเหลว**กล้องโทรทรรศน์กระจกเงาเหลว** () เป็นกล้องโทรทรรศน์แบบสะท้อนแสง ที่มีกระจกเงาปฐมภูมิเป็นแอ่งของเหลวสะท้อนแสง หมุนตลอดเวลา โดยปกติจะใช้ปรอท

ไอแซก นิวตันนับเป็นบุคคลแรกที่รู้ว่าของเหลวที่หมุนรอบตัว จะก่อให้เกิดรูปพาราโบลาร์แบบวงกลม และด้วยเหตุนี้ จึงสามารถนำมาใช้สร้างกล้องโทรทรรศน์ได้ แต่เขาไม่สามารถสร้างขึ้นมาได้จริงๆ เพราะไม่ทราบวิธีการควบคุมความเร็วการหมุนให้คงที่ได้ (ในสมัยนั้นยังไม่มีมอเตอร์ไฟฟ้า)

ข้อดีที่สำคัญของการใช้กระจกเงาเหลวก็คือ ต้นทุนที่ประหยัด กล้องโทรทรรศน์แบบกระจกเงาเหลวขนาด 6 เมตร ของมหาวิทยาลัยบริติชโคลัมเบีย ใช้ต้นทุนการผลิตเพียง 1/5 ของกล้องโทรทรรศน์แบบเดิมที่ใช้กระจกเงาซึ่งทำมาจากแก้ว

เนื่องจากรูปร่างของของเหลวนั้นจะขึ้นอยู่กับความถ่วง กล้องโทรทรรศน์แบบนี้จึงต้องมีการวางในตำแหน่งที่ตั้งตรง ทำให้กล้องโทรทรรศน์ต้องชี้ขึ้นไปยังจุดเหนือศีรษะเสมอ แต่ก็ไม่ใช่เรื่องที่ยุ่งยากแต่อย่างใด เพราะวัตถุในท้องฟ้าย่อมเปลี่ยนแปลงอยู่ตลอดเวลา ตามฤดูกาล และช่วงเวลาของวัน

## อ้างอิง

## แหล่งข้อมูลอื่น
* เว็บไซต์ของ UBC LMT

หมวดหมู่:ทัศนูปกรณ์
หมวดหมู่:ชนิดของกล้องโทรทรรศน์
อุทยานแห่งชาติภูสวนทราย

**อุทยานแห่งชาติภูสวนทราย** เดิมชื่อ **อุทยานแห่งชาตินาแห้ว** เป็นอุทยานแห่งชาติ ในอำเภอนาแห้ว จังหวัดเลย ได้รับการอนุมัติให้เปลี่ยนชื่อเป็น **อุทยานแห่งชาติภูสวนทราย** เมื่อวันที่ 14 มีนาคม พ.ศ. 2549 เนื่องจากชื่อภูสวนทรายเป็นภูเขาที่เด่นที่สุดในพื้นที่อุทยาน

ในอุทยานแห่งชาติภูสวนทรายมีหินสี่ก้อนที่เป็นตัวแทนทางด้านประเพณีและวัฒนธรรมของคนท้องถิ่น มีเนิน 1255 และเนิน 1408 เป็นพื้นที่ทางประวัติศาสตร์ของสมรภูมิบ้านร่มเกล้า บนภูสวนทรายมีจุดที่มีวิวทิวทัศน์สวยงาม และมีความหลากหลายทางชีวภาพ 

## ลักษณะภูมิประเทศ

ภูมิประเทศของอุทยานแห่งชาติเป็นเทือกเขาสลับซับซ้อนตามแนวชายแดนไทย-ลาว สันเขามีลักษณะเป็นที่ราบสูง มีความลาดเท ตั้งแต่ 2 เปอร์เซ็นต์ จนถึงมากกว่า 50 เปอร์เซ็นต์ ด้านตะวันตกซึ่งเป็นพื้นที่ป่าผืนใหญ่ จะมีความลาดชันมาก พื้นที่ราบเชิงเขาเกือบจะไม่มี ด้านตะวันออกจะมีความลาดชันน้อย ลาดเทลงไปทางด้านตะวันออกมีที่ราบเชิงเขาอยู่บ้าง พื้นที่สูงจากระดับน้ำทะเลปานกลาง ตั้งแต่ 600 - 1,408 เมตร มีภูสันทรายเป็นยอดเขาสูงสุด เป็นแหล่งน้ำน้ำลำธารของแม่น้ำเหือง และ แม่น้ำแพร่

## ลักษณะภูมิอากาศ

สภาพอากาศค่อนข้างเย็นสบายตลอดปี เนื่องจากความสมบูรณ์ของป่าธรรมชาติซึ่งมีพันธุ์ไม้อยู่หนาแน่น ในช่วงฤดูหนาวอากาศค่อนข้างจะหนาวเย็น

## พืชพรรณและสัตว์ป่า

อุทยานแห่งชาติปกคลุมไปด้วยผืนป่าดิบเขา ป่าดิบชื้น ป่าดิบแล้ง ป่าเบญจพรรณ และป่าเต็งรัง มีสัตว์ป่ามากมายหลายชนิดดังนี้
*สัตว์เลี้ยงลูกด้วยนม ได้แก่ เลียงผา เก้ง กระจง หมูป่า หมี เสือโคร่ง หมาใน อีเห็น บ่าง กระรอก ในป่านี้มีสัตว์ชนิดหนึ่ง ชาวบ้านเรียกว่า “ตัวหอน” มีลักษณะคล้ายเม่นอยู่เป็นกลุ่มหากินกลางคืนอาศัยตามหลืบหิน 
*สัตว์ปีก จำพวกนก ประกอบด้วย นกเหยี่ยว นกกระจิบ นกโพระดก นกกาเหว่า หรือ นกดุเหว่า ไก่ป่า ไก่ฟ้า ไก่ฟ้าพญาลอหลังขาว ไก่ฟ้าหลังเทา นกกก นกแซงแซว เป็นต้น และมีนกชนิดหนึ่งเรียกว่า “นกกองกอด” ลักษณะเด่น คือ ที่ขามีเดือยมากกว่า 1 เดือย หางคล้ายนกยูง
*สัตว์เลื้อยคลาน มี เต่าปูลู กิ้งก่า กะท่าง แย้ จิ้งเหลน ตะกวด แลน และงูชนิดต่าง ๆ ทั้งมีพิษและไม่มีพิษ ประเภทงูมักพบในป่าเบญจพรรณ
*สัตว์น้ำ จำพวกปลา พบในลำน้ำเหืองและแม้แต่ลำห้วยเล็ก ๆ ก็มีปลาน้ำจืดอาศัยอยู่ในลำห้วย มีพวกปลาประเภทที่มีเกล็ด เช่น ตะเพียน ปลากะสูบ ปลาช่อน ปลาช่อนงูเห่า หรือ ปลาช่อนดอกจันทน์ ปลาซิวและปลาขนาดเล็กอื่น ๆ ปลาไม่มีเกล็ด คือ ปลาไหล ปลาหลด ไม่มีปลาขนาดใหญ่





## แหล่งข้อมูลอื่น
* 

ภูสวนทราย
สวนทราย
หมวดหมู่:อำเภอนาแห้ว
หมวดหมู่:เขตแดนไทย–ลาว
การจับคู่เชื่อมโยงระหว่างโมเดลเชิงวัตถุและเชิงสัมพันธ์

**การจับคู่เชื่อมโยงระหว่างโมเดลเชิงวัตถุและเชิงสัมพันธ์** (Object-Relational mapping: O/RM, ORM, O/R mapping) เป็นเทคนิคการเขียนโปรแกรมเพื่อเชื่อมฐานข้อมูลเข้ากับแนวความคิดภาษาเชิงวัตถุ โดยการสร้างฐานข้อมูลเชิงวัตถุเสมือนขึ้น ตัวโปรแกรมที่ใช้วิธีการจับคู่เชื่อมโยงความสัมพันธ์กับวัตถุนั้นมีทั้งแบบที่แจกจ่ายฟรีและแบบที่เป็นการค้า อย่างไรก็ตามนักเขียนโปรแกรมบางคนก็เลือกที่จะทำตัวเชื่อมโยงระหว่างฐานข้อมูลกับวัตถุด้วยตัวเอง

ในการเขียนโปรแกรมเชิงวัตถุ วัตถุในโปรแกรมเป็นตัวแทนเสมือนเป็นวัตถุในโลก ยกตัวอย่างเช่น สมุดโทรศัพท์ประกอบไปด้วยรายการข้อมูลของบุคคลพร้อมกับหมายเลขโทรศัพท์และที่อยู่ของบุคคลนั้น ซึ่งบุคคลหนึ่งอาจจะมีหมายเลขโทรศัพท์หลายหมายเลขหรือหนึ่งหมายเลขหรือไม่มีเลยก็ได้ ในการเขียนโปรแกรมเชิงวัตถุสมุดโทรศัพท์สามารถแทนโดย "วัตถุบุคคล" ซึ่งประกอบไปด้วยช่องข้อมูลที่ระบุสมาชิก ตัวแปรของวัตถุ เช่น เช่น ชื่อบุคคล รายการของหมายเลขโทรศัพท์ รายการของที่อยู่ เป็นต้น

โดยทั่วไปแล้ววัตถุในการเขียนโปรแกรมเก็บไว้ในหน่วยความจำที่เข้าถึงแบบสุ่ม ไม่ใช่ไฟล์หรือฐานข้อมูลซึ่งสามารถเก็บข้อมูลไว้ในปริมาณมาก จึงต้องมีหาวิธีในการแปลงวัตถุที่อยู่ในหน่วยความจำแบบสุ่มให้สามารถเก็บลงในไฟล์และฐานข้อมูลได้ การเก็บในที่นี้ต้องคงคุณสมบัติและความสัมพันธ์กันของวัตถุที่เก็บไว้ด้วย อีกทั้งการเก็บข้อมูลปริมาณมากยังจะต้องคำนึงถึงการเข้าถึงวัตถุอย่างมีประสิทธิภาพอีกด้วย วัตถุที่จัดเก็บไว้ในไฟล์หรือฐานข้อมูลแบบนี้จะเรียกว่าเป็นข้อมูลที่มีความคงทนถาวร 

## ดูเพิ่ม
* SQLObject

หมวดหมู่:ฐานข้อมูล
หมวดหมู่:ระบบจัดการฐานข้อมูล
SQLObject

**SQLObject** เป็นตัวส่งระหว่างโมเดลเชิงวัตถุและเชิงสัมพันธ์ระหว่างฐานข้อมูลเอสคิวแอลและวัตถุภาษาไพทอน **SQLObject** ได้รับความนิยมในชุมชนผู้ใช้และยังเป็นส่วนหนึ่งของโครงการอื่น ๆ (เช่น เทอร์โบเกียร์) **SQLObject** คล้ายกับ Active Record ของ Ruby On Rails มาก ในการดำเนินการ **SQLObject** ใช้นิยามของคลาสเพื่อกำหมดรูปแบบของตารางซึ่งสมบัติการสะท้อนและความไดนามิกมีประโยชน์มาก

SQLObject ใช้ได้กับโปรแกรมฐานข้อมูลที่เป็นที่นิยมหลายโปรแกรม ได้แก่ MySQL PostgreSQL SQLite Sybase SQL Server MaxDB Microsoft SQL Server และ Firebird

SQLObject เป็นซอฟต์แวร์เสรีที่มีสัญญาอนุญาตแบบ LGPL

## ตัวอย่างการใช้งาน
* การนิยามคลาส (ที่กำหนดรูปแบบของตารางในโมเดลเชิงสัมพันธ์)

 from sqlobject import *

 # กำหนด URI ของฐานข้อมูล ซึ่งในที่นี้ใช้ SQLite
 connection = connectionForURI ('sqlite:///Users/vee/dict.sqlite')
 sqlhub.processConnection = connection

 # นิยามของคลาส
 class Dict (SQLObject) :
     data = StringCol ()
     oldId = StringCol ()
     lang = StringCol ()

* การสร้างตารางตามนิยามคลาส

 Dict.createTable ()

คำสั่งภาษาเอสคิวแอลที่ตรงกับคำสั่งที่ใช้สร้างตารางข้างต้น

 CREATE TABLE dict (
     id INTEGER PRIMARY KEY,
     data TEXT,
     old_id TEXT,
     lang TEXT
 ) ;

* การสร้างวัตถุใหม่

 dict = Dict (oldId=23, lang="Thai", data="(แมว,Cat)")

ตารางเชิงสัมพันธ์ที่ตรงกับวัตถุข้างต้น

* การใช้งานวัตถุฐานข้อมูล

 # การค้นคืน
 dict = Dict.get (1)

 # การอ่านข้อมูล
 print dict.data

 # การเขียนข้อมูล
 dict.data = "(แมว, cat)"
หมวดหมู่:ซอฟต์แวร์
เซเลสเทีย

[thumb|250px|ภาพ[ดาวเสาร์จากหน้าจอโปรแกรม Celestia]]

**เซเลสเทีย** () เป็นซอฟต์แวร์เสรี ด้านดาราศาสตร์ ใช้ได้ทั้งบนระบบไมโครซอฟท์ วินโดวส์ แมคโอเอส และ ลินุกซ์ ภายใต้เงื่อนไขโครงการกนู 

โปรแกรมนี้ออกแบบโดย คริส ลอเรล (Chris Laurel) โดยใช้ฐานข้อมูลดวงดาวจากรายชื่อวัตถุท้องฟ้าของฮิปปาร์คอส (Hipparcos Catalogue) ผู้ใช้โปรแกรมสามารถมองภาพดาวเทียม ดาว จนถึงกลุ่มดาว เคลื่อนที่ได้อย่างอิสระด้วย OpenGL นอกจากนี้ผู้ใช้ยังสามารถจำลองภาพการเดินทางไปในอวกาศได้เหมือนจริง  และสามารถดาวน์โหลดโปรแกรม add-on เพิ่มเติมได้

จุดเด่นของโปรแกรมเซเลสเทียคือ ผู้ใช้สามารถสร้างวัตถุขึ้นมาได้ด้วยตัวเอง เป็นฟอร์แมต 3ds (3D Studio Max) กำหนดพื้นผิวของวัตถุได้เอง และกำหนดรูปแบบการเคลื่อนที่ของวัตถุได้ จึงมีผู้ใช้จำนวนมากเขียน add-on ขึ้นมาเอง เพื่อแสดงภาพยานอวกาศในจินตนาการ เช่น ยานอวกาศจากภาพยนตร์สตาร์ วอร์ส, 2001 จอมจักรวาล หรือแม้แต่จรวดสำรวจดวงจันทร์ในหนังสือการ์ตูน ตินตินผจญภัย ซึ่งสามารถดาวน์โหลดได้จากเว็บไซต์

## การใช้งานในสื่อ
องค์การอวกาศยุโรป (ESA) และองค์การนาซานำโปรแกรมเซเลสเทียมาใช้ในเชิงการศึกษา กับโครงการเผยแพร่ และการเชื่อมต่อกับซอฟต์แวร์วิเคราะห์วิถี

## ตัวอย่างภาพจากโปรแกรม
* "ยานอวกาศในสตาร์วอร์ส สร้างจากเซเลสเทีย"
* "ยานอวกาศใน 2001 จอมจักรวาล สร้างจากเซเลสเทีย"
*  

## อ้างอิง

## แหล่งข้อมูลอื่น

* 
* 
* GitHub repository Current binaries and source code
* Celestia Archive Repository Archive of Windows, macOS, and Linux binaries
* 
* "ตัวอย่างภาพจากเซเลสเทีย" *องค์การอวกาศแห่งสหภาพยุโรป (ESA)*
* "2005 A Celestia Space Odyssey" ตัวอย่างภาพวิดีโอที่สร้างด้วยโปรแกรมเซเลสเทีย
* Celestia.Mobi main site

หมวดหมู่:ดาราศาสตร์
หมวดหมู่:ซอฟต์แวร์เสรี
หมวดหมู่:ซอฟต์แวร์บนวินโดวส์
หมวดหมู่:ซอฟต์แวร์บนแมคโอเอส
หมวดหมู่:ซอฟต์แวร์บนลินุกซ์
อำเภอหนองเสือ

**หนองเสือ** เป็นอำเภอหนึ่งในเจ็ดอำเภอของจังหวัดปทุมธานี สภาพพื้นที่ส่วนใหญ่เป็นท้องทุ่ง มีลำคลองไหลผ่านหลายสาย

## ประวัติความเป็นมา
เดิมพื้นที่เป็นป่าดง มีเสือช้างที่ดุร้ายลงมาจากภูเขาทางจังหวัดสระบุรีบ้าง จังหวัดนครนายกบ้าง มาอาศัยกินในหนองน้ำเป็นที่หวาดกลัวของคนทั่วไป หนองน้ำแห่งนี้จึงได้ชื่อว่า "หนองเสือ" ตามชื่อสัตว์ดุร้าย ครั้นตั้งเป็นอำเภอจึงได้นามว่า "อำเภอหนองเสือ"

* วันที่ 19 กันยายน 2458 ย้ายที่ว่าการกิ่งอำเภอเมือง ตำบลหนองเสือ เมืองธัญบุรี จากตำบลคลองซอยที่ 10 สกัดหกวาสายบน ไปตั้งที่ตำบลกลางคลองซอยที่ 10 ฝั่งเหนือคลองรังสิต
*วันที่ 21 กุมภาพันธ์ 2474 ยุบจังหวัดธัญบุรี รวมเข้ากับจังหวัดปทุมธานี ทำให้ท้องที่อำเภอหนองเสือ โอนมาขึ้นกับจังหวัดปทุมธานี
*วันที่ 30 สิงหาคม 2499 จัดตั้งสุขาภิบาลหนองเสือในท้องที่บางส่วนของตำบลบึงบา
* วันที่ 7 พฤศจิกายน 2533 ตั้งตำบลนพรัตน์ แยกออกจากตำบลศาลาครุ
* วันที่ 25 พฤษภาคม 2542 ยกฐานะจากสุขาภิบาลหนองเสือ เป็นเทศบาลตำบลหนองเสือ ด้วยผลของกฎหมาย
*วันที่ 29 กรกฎาคม 2563 จัดตั้งองค์การบริหารส่วนตำบลหนองสามวัง เป็นเทศบาลตำบลหนองสามวัง

## ที่ตั้งและอาณาเขต
อำเภอหนองเสือตั้งอยู่ทางทิศตะวันออกเฉียงเหนือของจังหวัดปทุมธานี มีอาณาเขตติดต่อดังนี้
* **ทิศเหนือ** ติดต่อกับอำเภอวังน้อย (จังหวัดพระนครศรีอยุธยา) อำเภอหนองแค และอำเภอวิหารแดง (จังหวัดสระบุรี) มีคลองระพีพัฒน์แยกตก คลองหกวาสายบน (สกัดห้า) คลองสิบสาม คลองสามสิบสาม คลองแม่น้ำใน และคลองสามสิบสองเป็นเส้นแบ่งเขต
* **ทิศตะวันออก** ติดต่อกับอำเภอบ้านนาและอำเภอองครักษ์ (จังหวัดนครนายก) มีคลองสิบสี่เป็นเส้นแบ่งเขต
* **ทิศใต้** ติดต่อกับอำเภอธัญบุรี มีแนวลำรางสาธารณะห่างจากคลองรังสิตประยูรศักดิ์ไปทางทิศเหนือ 1.6 กิโลเมตรเป็นเส้นแบ่งเขต
* **ทิศตะวันตก** ติดต่อกับอำเภอคลองหลวง มีคลองเจ็ดเป็นเส้นแบ่งเขต

## การแบ่งเขตการปกครอง
### การปกครองส่วนภูมิภาค
อำเภอหนองเสือแบ่งเขตการปกครองออกเป็น 7 ตำบล 69 หมู่บ้าน ดังนี้

### การปกครองส่วนท้องถิ่น
อำเภอหนองเสือประกอบด้วยองค์การบริหารส่วนท้องถิ่น 8 แห่ง ได้แก่
* **[[เทศบาลตำบลหนองเสือ]]** ครอบคลุมพื้นที่บางส่วนของตำบลบึงบา
* **เทศบาลตำบลหนองสามวัง** ครอบคลุมพื้นที่ตำบลหนองสามวังทั้งตำบล
* **[[องค์การบริหารส่วนตำบลบึงบา]]** ครอบคลุมพื้นที่ตำบลบึงบา (นอกเขตเทศบาลตำบลหนองเสือ)
* **องค์การบริหารส่วนตำบลบึงบอน** ครอบคลุมพื้นที่ตำบลบึงบอนทั้งตำบล 
* **องค์การบริหารส่วนตำบลบึงกาสาม** ครอบคลุมพื้นที่ตำบลบึงกาสามทั้งตำบล 
* **องค์การบริหารส่วนตำบลบึงชำอ้อ** ครอบคลุมพื้นที่ตำบลบึงชำอ้อทั้งตำบล 
* **องค์การบริหารส่วนตำบลศาลาครุ** ครอบคลุมพื้นที่ตำบลศาลาครุทั้งตำบล 
* **องค์การบริหารส่วนตำบลนพรัตน์** ครอบคลุมพื้นที่ตำบลนพรัตน์ทั้งตำบล

## การคมนาคม
**ถนนสายหลัก**
* ทางหลวงแผ่นดินหมายเลข 3261 (ถนนเลียบคลองสิบ,ถนนคลองสิบ-หนองแค,ถนนปทุมธานี-สระบุรี)

**ถนนสายรอง**
# ถนน รพช.ปท.3221 (ถนนเลียบคลองแปด)
# ถนนคลองชลประทานที่เก้าฝั่งตะวันออก (ถนนเลียบคลองเก้า)
# ทางหลวงชนบท ปท.5023 (ถนนเลียบคลองสิบเอ็ด)
# ถนนเลียบคลองสิบสอง
# ถนนเลียบคลองสิบสาม
# ถนนเลียบคลองสิบสี่

**รถประจำทาง**
* รถประจำทางสาย 1008 รังสิต - หนองเสือคลองสิบสาม (รถธรรมดาสีเขียว)

## อ้างอิง


หนองเสือ
โนอาห์ เว็บสเตอร์

**โนอาห์ เว็บสเตอร์ จูเนียร์** (; 16 ตุลาคม พ.ศ. 2301 - 28 พฤษภาคม พ.ศ. 2386) เป็นนักพจนานุกรม (lexicographer) และนักเขียนชาวอเมริกันที่เกิดในเมืองฮาร์ตเฟิร์ด รัฐคอนเนทิคัต ได้รับการศึกษาจากมหาวิทยาลัยเยล จบแล้วทำงานด้านกฎหมายแต่กลับชอบสอนหนังสือ เว็บสเตอร์เริ่มมีชื่อเสียงจากผลงานส่วนแรกที่ต่อมาเป็นที่รู้จักกันคือ “*หนังสือหลักการสะกดคำของเว็บสเตอร์*” ของ “*สถาบันไวยากรณ์อังกฤษ*” (พ.ศ. 2326) ก่อนปี พ.ศ. 2341 เว็บสเตอร์ยังคงยุ่งอยู่กับการเขียนบทความทางการเมือง การออกเอกสารแผ่นพับ การบรรยายตลอดจนการทำหนังสือพิมพ์จนเกษียณ

หลังเกษียณจึงได้หันมาเน้นด้านอักษรศาสตร์ที่ทำให้เว็บสเตอร์เป็นที่รู้จักในวงการพจนานุกรมอย่างกว้างขวาง โดยเฉพาะ “*พจนานุกรมภาษาอังกฤษของอเมริกา*” (ชุด 2 เล่ม) โดยทำการจดทะเบียนลิขสิทธิ์เป็นครั้งแรกของสหรัฐฯ ในปีพ.ศ. 2371 ซึ่งกลายเป็นอิทธิพลหลักที่มีต่อการเขียนพจนานุกรมในสมัยต่อๆ มา นอกจากนี้ หนังสือชื่อ “*หนังสือสะกดคำปกน้ำเงิน*” ได้ถูกนำมาใช้สอนในโรงเรียนของสหรัฐฯ เป็นเวลานานถึง 5 ชั่วคน เว็บสเตอร์จึงเกือบกลายเป็นคำเสมือนที่ใช้เรียกแทนพจนานุกรม และตัวเขาเองก็ได้รับการขนานามว่าเป็น “*บิดาแห่งวิชาการและการศึกษา*” ของอเมริกา ปัจจุบันพจนานุกรมของเขายังคงอยู่ในชื่อของ “*พจนานุกรมเมอร์เรียม-เว็บสเตอร์*”

## อ้างอิง

## แหล่งข้อมูลอื่น

*
* The Noah Webster House & West Hartford Historical Society
* Noah Webster Collection, Special Collections, Jones Library, Amherst MA 
* Noah Webster on the Merriam-Webster website
* Connecticut Heritage website
* 
* 
* 
* Searchable Webster's 1828 dictionary and Searchable Webster's 1913 dictionary—both in the public domain.

หมวดหมู่:บุคคลที่เกิดในปี พ.ศ. 2301
หมวดหมู่:นักภาษาศาสตร์ชาวอเมริกัน
หมวดหมู่:บุคคลจากฮาร์ตเฟิร์ด
หมวดหมู่:นักพจนานุกรม
หมวดหมู่:นักข่าวชายชาวอเมริกัน
เว็บสเตอร์

**เว็บสเตอร์** สามารถหมายถึง
* โนอาห์ เว็บสเตอร์ นักพจนานุกรม
* พจนานุกรมเมอร์เรียม-เว็บสเตอร์ 
* มหาวิทยาลัยเว็บสเตอร์
นอกจากนี้ เว็บสเตอร์ ยังเป็นชื่อเมืองต่างๆ ในสหรัฐอเมริกา
ยาคูลท์

**ยาคูลท์** (; โรมัน: Yakult) เป็นเครื่องดื่มอย่างนมโปรไบโอติกส์ เกิดจากกระบวนการหมักของนมพร่องมันเนยกับน้ำตาลและแบคทีเรียแลคโตบาซิลลัส 
(*Lactobacillus casei* Shirota) ซึ่งเป็นแบคทีเรียที่พบในระบบดูดซึมอาหารของมนุษย์ ซึ่งส่งผลช่วยให้ระบบในร่างกายของมนุษย์ทำงานได้ดีขึ้น ชื่อของยาคูลท์มาจากภาษาเอสเปรันโต คำว่า jahurto รูปเก่าของ jogurto ซึ่งหมายถึงโยเกิร์ต

ยาคูลท์นั้น ศาสตราจารย์มิโนรุ ชิโรตะ อาจารย์จากมหาวิทยาลัยเกียวโต คิดค้นขึ้นใน พ.ศ. 2473 และต่อมาใน พ.ศ. 2478 เขาได้ก่อตั้งบริษัทยาคูลท์ (Yakult Honsha Co., Ltd.) ที่เขตมินาโตะ จังหวัดโตเกียว ปัจจุบันได้มีการผลิตและจำหน่ายยาคูลท์ไปทั่วโลก 

ทีมเบสบอลโตเกียวยาคูลท์สวอลโลวส์ (Tokyo Yakult Swallows) ได้รับการตั้งชื่อตามบริษัทยาคูลท์ภายหลังที่บริษัทยาคูลท์ได้ซื้อทีมในปี พ.ศ. 2513

พ.ศ. 2514 ยาคูลท์ เริ่มวางจำหน่ายในประเทศไทย

## คุณค่าทางโภชนาการ

ยาคูลท์มาตรฐาน (ไม่รวมรูปแบบที่มีการเปลี่ยนแปลง เช่นในยาคูลท์ไลท์) ประกอบด้วย: 

*น้ำตาล (ซูโครสเดกซ์โทรส) เพื่อความสมดุลของรสเปรี้ยวกับความหวาน
*ผงนมไขมันต่ำ
*รสธรรมชาติ
*สิ่งมีชีวิตแบคทีเรียแลกโตบาซิลลัส คาเซอิ สายพันธุ์ ชิโรต้า (Lactobacillus Casei Shirota) จำนวน 8 พันล้านตัว ต่อ 1 ขวดขนาด 80 มิลลิลิตร (ความเข้มข้น 10 8 CFU/ml)
*น้ำ

ยาคูลท์มาตรฐานประกอบด้วยน้ำตาล 18 กรัม ในทุก ๆ 100 กรัม, ซึ่งอยู่ในรูปแบบขวดขนาด 80 มิลลิลิตร นี่คือความเข้มข้นที่สูงกว่าระดับที่กำหนดไว้ที่ระดับ "HIGH" โดยสำนักงานมาตรฐานอาหารแห่งสหราชอาณาจักร (ตามที่ได้กำหนดความเข้มข้นของน้ำตาลไว้ที่ระดับสูงกว่า 15 กรัม ต่อ 100 กรัม) 

## ดูเพิ่ม
* บีทาเก้น

## อ้างอิง

## แหล่งข้อมูลอื่น

* 

หมวดหมู่:เครื่องดื่มญี่ปุ่น
หมวดหมู่:ธุรกิจเครื่องดื่ม
หมวดหมู่:ตราสินค้าผลิตภัณฑ์เครื่องดื่ม
หอเหมมณเฑียรเทวราช

**หอเหมมณเฑียรเทวราช** หรือที่บางคนเรียกกันว่า "ศาลพระเจ้าปราสาททอง" เป็นปรางค์ศิลา จำลองแบบจากปรางค์ขอม ภายในประดิษฐานเทวรูปสมมติแทนพระองค์พระเจ้าปราสาททอง ตั้งอยู่ในเขตพระราชฐานชั้นนอก ริมสระใต้ต้นโพธิ์ ภายในพระราชวังบางปะอิน

## ประวัติ
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างหอเหมมณเฑียรเทวราชขึ้นในระหว่างปี พ.ศ. 2415 - 2419 ต่อมา มีการสร้างในครั้งที่ 2 เมื่อปี พ.ศ. 2423 เนื่องจากเหตุการณ์เรือพระประเทียบของสมเด็จพระนางเจ้าสุนันทากุมารีรัตน์ล่ม เป็นเหตุให้พระองค์สวรรคตพร้อมพระราชธิดาและพระราชโอรส (ธิดา) ในพระครรภ์ ดังนั้น พระบาทสมเด็จพระจุลจอมเกล้าเจ้าอยู่หัวจึงทรงพระราชวิตกว่า สมเด็จพระเจ้าลูกยาเธอ เจ้าฟ้ามหาวชิรุณหิศ จะทรงได้รับอันตรายจึงทรงบ่นว่าถ้าสมเด็จพระเจ้าลูกยาเธอ เจ้าฟ้ามหาวชิรุณหิศปลอดภัยจากการเดินทางในครั้งนี้จะทรงสร้างศาลถวายใหม่

เมื่อสมเด็จพระเจ้าลูกยาเธอ เจ้าฟ้ามหาวชิรุณหิศทรงปลอดภัยจากการเดินทาง จึงทรงพระกรุณาโปรดเกล้าฯ ให้ก่อสร้างศาลขึ้นมาใหม่ แล้วเสร็จเมื่อปี พ.ศ. 2432

## อ้างอิง
* สำนักพระราชวัง, พระราชวังบางปะอิน, พิมพ์ครั้งที่ 1, พ.ศ. 2548 
* การท่องเที่ยวแห่งประเทศไทย : พระราชวังบางปะอิน  

## แหล่งข้อมูลอื่น
* ท่องแดนดินแห่งความงามที่ “พระราชวังบางปะอิน” 

หมวดหมู่:พระราชวังบางปะอิน
เอฟ.เอ็ม. 92.25 เมกกะเฮิร์ซ

**เอฟ.เอ็ม. 92.25 เมกกะเฮิร์ซ ** คือคลื่นวิทยุที่ ออกอากาศกระจายเสียงวิทยุชุมชนคลื่นความถี่ เอฟเอ็ม 92.25 เมกกะเฮิร์ซ คลื่นประชาธิปไตย โดยมีวัตถุประสงค์ส่งเสริมการเรียนรู้ประชาธิปไตย เผยแพร่ข้อเท็จจริงเรื่องการทุจริตคอร์รัปชั่นและความเป็นเผด็จการทางการเมือง  และออกอากาศทางเว็บไซต์ fm9225radio.net ด้วย ออกอากาศวันแรกเมื่อวันที่ 7 มีนาคม พ.ศ. 2548

เมื่อเดือนพฤศจิกายน พ.ศ. 2549 เว็บไซต์ fm9225.net ถูกแฮกเกอร์ แฮกให้เว็บไซต์ชี้ไปที่ http://www.thaksin.net ของผู้สนับสนุน พ.ต.ท.ทักษิณ ชินวัตร จนทางเว็บไซต์ต้องเปลี่ยนโดเมน ไปใช้ http://www.fm9225radio.net  แทน

เอฟ.เอ็ม. 92.25 เมกกะเฮิร์ช ยุติการออกอากาศไปในวันที่ 31 มกราคม พ.ศ. 2560

## กรณีถูกเจ้าหน้าที่รัฐคุกคาม

วันที่ 9-10 สิงหาคม พ.ศ. 2548 เจ้าหน้าที่รัฐภายใต้การนำของเจ้าหน้าที่สำนักงานคณะกรรมการกิจการวิทยุโทรทัศน์แห่งชาติ (กทช.) และเจ้าหน้าที่ตำรวจกว่า 30 คน บุกตรวจสถานีวิทยุ 92.25 เอฟเอ็ม และสั่งห้ามกระจายเสียงออกอากาศอย่างไม่มีกำหนด โดยนางภัทรียา สุขมโน รองอธิบดีกรมประชาสัมพันธ์ให้เหตุผลว่า มีการพูดเสียดสีหรือวิจารณ์รัฐบาลในทางเสียหาย ภายหลังการตรวจค้นของเจ้าหน้าที่ ไม่มีการดำเนินการทางกฎหมายและยึดเครื่องมือในการออกอากาศกลับไป แต่กลับมีการใช้วาจาข่มขู่ว่า *"ห้ามออกอากาศอีก ถ้ายังออกอากาศอีกจะต้องถูกจับ"* 

ต่อมาในวันที่ 27 กันยายน พ.ศ. 2554 ในช่วงรายการมุมองของเจิมศักดิ์ ซึ่งออกอากาศพร้อมกันทางวิทยุและทางโทรทัศน์ผ่านทางสถานีสุวรรณภูมิ โดย ดร.เจิมศักดิ์ ปิ่นทอง และจิตรกร บุษบา เป็นผู้ดำเนินรายการไปได้เพียงครึ่งชั่วโมง ก็ต้องยุติการออกอากาศอย่างกะทันหัน เนื่องจากถูกผู้บริหารสถานีโทรศัพท์เข้ามาขอให้ผู้จัดไม่วิจารณ์ถึงประเด็นที่อัยการสูงสุด สั่งไม่ฎีกาคดีนายบรรณพจน์ และคุณหญิงพจมาน ดามาพงศ์ โกงภาษี แต่ทางผู้จัดไม่ยินยอมทำตาม ซึ่งในวันต่อมาในเวลาเดียวกันที่ทางรายการจะออกอากาศตามปกติ ก็ไม่มี

## ผู้ดำเนินรายการ
*รศ.ดร.เจิมศักดิ์ ปิ่นทอง
*จิตกร บุษบา
*สุนันท์ ศรีจันทรา
*ธรรมศักดิ์ ลมัยพันธ์
*สมาพร รังษีกุลพิพัฒน์
*ฤดี อุมานันท์
*ดาหวัน วันดี
*นิดาวรรณ เพราะสุนทร
*ศิธ สมมนตรี
*สืบพงษ์ อุณรัตน์
*ถนอม อ่อนเกตุพล
*ณัฐนันท์ ศิริเจริญ
*ประชาไท ธนณรงค์
*โจจิรัฏฐ์ รินทรวิฑูรย์
*สมิงขาว
*สมพร หลงจิ
*กล้าพันธ์ เหงากุล
*กิตติมา ธารารัตนกุล
*แสงระวี จันคณารักษ์
*สกล พงษ์เพียร
*พิเชียร อำนาจวรประเสริฐ

## วิทยากรประจำ
*รศ.ดร.เจิมศักดิ์ ปิ่นทอง
*วันชัย สอนศิริ
*อัมรินทร์ คอมันตร์

## อดีตผู้ดำเนินรายการ
*สมชาย มีเสน
*มาตา วายุกานต์
*อุดมศักดิ์ สวนะ
*อมร อมรรัตนานนท์
*สมชาย ศรีสุนทรโวหาร
*อัญชลี ไพรีรักษ์
*สมาน ศรีงาม
*วรวิทย์ ศรีอนันต์รักษา
*บุญยอด สุขถิ่นไทย
*บี แหลมสิงห์
*ดร.ณรงค์ พิริยะเอนก
*ปัทมา ลี้วิเศษ
*พล.ร.อ.บรรณวิทย์ เก่งเรียน
*นราพงษ์ ไวยวรรณ
*ชูวิทย์ กมลวิศิษฏ์
*กรณ์ จาติกวณิช
*ประชันชิต ไพบูลย์

## อดีตวิทยากรประจำ
*น.ต.ประสงค์ สุ่นศิริ
*ดร.ธนบูลย์ จิรานุวัฒน์
*เอกยุทธ อัญชันบุตร
*ไพศาล พืชมงคล
*ไชยวัฒน์ สินสุวงศ์
*ถวิล ไพรสณฑ์
*เทพมนตรี ลิมปพยอม

## ดูเพิ่ม
*สถานีสุวรรณภูมิ (สถานีโทรทัศน์)

## อ้างอิง

## แหล่งข้อมูลอื่น
* เว็บไซต์สถานี 

หมวดหมู่:การเมืองภาคประชาชน
หมวดหมู่:เว็บไซต์ในประเทศไทย
อ
หมวดหมู่:การตรวจพิจารณา
หมวดหมู่:การตรวจพิจารณาในประเทศไทย
รายการอาหารไทย

บทความนี้รวบรวมรายชื่ออาหารไทยที่เป็นที่รู้จัก

## ก
* กะหรี่ปั๊บ
* แกงบอน
* แกงป่า
* แกงเขียวหวาน
* แกงไตปลา
* แกงส้ม
* แกงเผ็ดเป็ดย่าง
* แกงเลียง
* แกงมัสมั่น
* แกงเหลือง
* แกงเทโพ
* แกงจืด
* แกงโฮะ
*กุนเชียง
*แกงไก่
*กุ้งพริกไทย
*กุ้งชุบแป้งทอด
*กุ้งแช่น้ำปลา
*ไก่อบพริกไทยดำ
*แกงกะหรี่ไก่
*กระเพาะปลาน้ำแดง

## ข
* ขนมจีน
* ข้าวคลุกกะปิ
* ข้าวผัดสับปะรด
* ข้าวมันไก่
* ข้าวยำ
* ข้าวห่อใบบัว
* ไข่ยัดไส้
* ไข่เจียว
* ไข่ต้ม
* ไข่ลูกเขย
* ไข่พะโล้หมูสามชั้น
* ข้าวแช่

## ต
* ต้มยำ
* ต้มยำแซบ
* ต้มข่า
* ต้มจืด
* ต้มโคล้ง
* ต้มส้มปลาทู

## ผ
* ผัดกะเพรา
* ผัดขี้เมา
* ผัดไทย
* ผัดซีอิ้ว
* ผัดฉ่า
* ผัดวุ้นเส้น
* ผักบุ้งไฟแดง
* ผักคะน้าปลาเค็ม
* ผักเหลียงผัดไข่
* ผัดผักกระเฉดไฟแดง

## ส
* ส้มตำไทย
* ส้มตำลาว
* ส้มตำโคราช
* สุกี้ไทย

## อื่น
* ลาบ
* ราดหน้า
* ห่อหมก
* ปลาร้าทรงเครื่อง
* ปลาราดพริก
* พะแนง พะแนงไก่
* พล่าเนื้อ
* ยำใหญ่
* ยำทวาย
* แหนม
* ปูจ๋า
* ปูนิ่มผัดพริกไทดำ
* ตำผลไม้
* บะหมี่หมูแดง
* หมูกะทะ
* หอยหลอดผัดฉ่า
* ไก่ต้มน้ำปลา
* ไก่อบฟาง
* ไก่ทอดน้ำปลา
* ปลากระพงทอดน้ำปลา
* งบปลา
* คั่วกลิ้งหมู
* หลนปูเค็ม
* แจงลอน
* หรุ่ม
* ล่าเตียง
* สาคูไส้หมู
* ปลาทับทิมลุยสวน
* แกงเทโพหมู
* ผัดกระเพราหมู
* น้ำพริกกะปิ

อาหารไทย
ประเทศมาลี

**ประเทศมาลี** () หรือชื่ออย่างเป็นทางการว่า **สาธารณรัฐมาลี** () เป็นประเทศที่ไม่มีทางออกสู่ทะเลในแอฟริกาตะวันตก ประเทศมาลีมีพรมแดนทางเหนือจดประเทศแอลจีเรีย ทางตะวันออกจดประเทศไนเจอร์ ทางใต้จดประเทศบูร์กินาฟาโซและประเทศโกตดิวัวร์ ทางตะวันตกเฉียงใต้จดประเทศกินี และทางตะวันตกจดประเทศเซเนกัลและประเทศมอริเตเนีย มีพื้นที่ 1,240,000 กม.² และประชากร 18.5 ล้านคน เมืองหลวง คือ กรุงบามาโก มาลีแบ่งการปกครองเป็นแปดเขต และมีพรมแดนที่เป็นเส้นตรงทางเหนืออยู่ลึกเข้าไปใจกลางทะเลทรายซาฮารา ส่วนทางใต้ของประเทศเป็นที่ซึ่งมีประชากรส่วนใหญ่อาศัยอยู่ มีแม่น้ำไนเจอร์และแม่น้ำเซเนกัลไหลผ่าน โครงสร้างเศรษฐกิจของประเทศมีศูนยฺกลางอยู่ที่เกษตรกรรมและการประมง ทรัพยากรธรรมชาติบางส่วนของมาลีมีทองคำ ยูเรเนียม ปศุสัตว์และเกลือ ราวครึ่งหนึ่งของประชากรมีชีวิตอยู่ใต้เส้นยากจนนานาชาติที่ 1.25 ดอลลาร์สหรัฐต่อวัน

ประเทศมาลีปัจจุบันเคยเป็นส่วนหนึ่งของจักรวรรดิแอฟริกาตะวันตกสามแห่งซึ่งควบคุมการค้าข้ามซาฮารา คือ จักรวรรดิกานา จักรวรรดิมาลี (อันเป็นที่มาของชื่อมาลี) และจักรวรรดิซองไฮ ในปลายคริสต์ศตวรรษที่ 19 ฝรั่งเศสเข้าควบคุมมาลีและทำให้เป็นส่วนหนึ่งของซูดานของฝรั่งเศส (French Sudan) ซึ่งขณะนั้นรู้จักกันในชื่อ สาธารณรัฐชาวซูดาน และเข้าร่วมกับเซเนกัลใน พ.ศ. 2502 และได้รับเอกราชใน พ.ศ. 2503 ในฐานะสหพันธรัฐมาลี ไม่นานหลังจากนั้น หลังเซเนกัลถอนตัวจากสหพันธรัฐ สาธารณรัฐชาวซูดานได้ประกาศตนเป็นสาธารณรัฐมาลีอันมีเอกราช หลังการปกครองแบบพรรคเดียวอันยาวนาน รัฐประหาร พ.ศ. 2534 ได้นำไปสู่การเขียนรัฐธรรมนูญฉบับใหม่และการสถาปนามาลีเป็นรัฐประชาธิปไตยระบบหลายพรรค วันที่ 22 มีนาคม พ.ศ. 2555 กลุ่มนายทหารอ่อนอาวุโสยึดการควบคุมทำเนียบประธานาธิบดีของประเทศและประกาศยุบรัฐบาลและระงับรัฐธรรมนูญ วันที่ 6 เมษายน พ.ศ. 2555 กบฏขบวนการปลดปล่อยแห่งชาติอาซาวัด (MNLA) ประกาศการแยกรัฐอาซาวัดใหม่ออกจากมาลี

## การแบ่งเขตการปกครอง
thumb|แผนที่แบ่งเขตการปกครองของประเทศมาลี
ประเทศมาลีแบ่งเขตการปกครองออกเป็น **8 ดินแดน** () และ **1 เขต** () ได้แก่
# เขตกาโอ
# เขตกาเยส
# เขตกีดาล
# เขตกูลีกอโร
# เขตม็อปตี
# เขตเซกู
# เขตซีกาโซ
# เขตตงบุกตู
# บามาโก

## อ้างอิง


ม
หมวดหมู่:รัฐและดินแดนที่ก่อตั้งในปี พ.ศ. 2503
หมวดหมู่:อดีตอาณานิคมของฝรั่งเศส
มาลี
หมวดหมู่:ประเทศที่ใช้ภาษาฝรั่งเศสเป็นภาษาทางการ
ระบบชนิดข้อมูล

**ระบบชนิดตัวแปร** ในวิทยาการคอมพิวเตอร์ กำหนดว่าในภาษาโปรแกรมแบ่งค่าและตัวแปรออกเป็นชนิดอย่างไร ภาษาโปรแกรมจัดการกับตัวแปรและค่าชนิดต่าง ๆ อย่างไร และตัวแปรและค่าแต่ละชนิดสัมพันธ์กันอย่างไร ชนิดบ่งบอกกลุ่มของค่าที่มีชนิดเหมือนกันและมีจุดประสงค์ในการนำไปใช้เหมือนกัน

หมวดหมู่:ชนิดข้อมูล

หมวดหมู่:การวิเคราะห์โปรแกรม
หมวดหมู่:ทฤษฎีแบบชนิด
ไอวีลีก

thumb|ที่ตั้งของกลุ่มมหาวิทยาลัยในไอวีลีก
right|thumb|175px|ที่ตั้งของกลุ่มมหาวิทยาลัยในไอวีลีก

**ไอวีลีก** (Ivy League) เป็นชื่อของกลุ่มการแข่งขันกีฬาของมหาวิทยาลัยเอกชนเก่าแก่ 8 แห่งที่ตั้งอยู่ทางภาคตะวันออกเฉียงเหนือของสหรัฐ ซึ่งได้เริ่มรวมตัวกันเป็นกลุ่ม*ไอวี*มาตั้งแต่ปี พ.ศ. 2478 ไอวีคือเถาไม้เลื้อยที่นิยมปลูกเกาะคลุมผนังด้านนอกของตึกเรียนเก่าแก่ของมหาวิทยาลัย มีสีแดงในฤดูใบไม้ร่วง ซึ่งเป็นที่มาของชื่อกลุ่ม

## สมาชิก
มหาวิทยาลัยที่รวมตัวกันเป็นไอวีลีกนี้ยังมีลักษณะร่วมที่คล้ายคลึงกันคือ มีความเป็นมหาวิทยาลัยมีชื่อเสียง มีผู้เลือกเข้าเรียนมากที่สุดในสหรัฐและในโลก เป็นมหาวิทยาลัยที่อยู่ในลำดับต้นๆ ของการจัดอันดับทั้งในสหรัฐและระดับโลก มีเงินกองทุนขนาดใหญ่มาก มีจำนวนนักศึกษาระดับปริญญาตรีที่จำกัด เกือบทั้งหมดก่อตั้งก่อนการประกาศอิสรภาพของประเทศ (วันที่ 4 กรกฎาคม พ.ศ. 2319) มหาวิทยาลัยในกลุ่มไอวีลีกมี 8 มหาวิทยาลัยเรียงตามลำดับอายุได้ดังนี้


File:Brown Campus Manning Hall.JPG|มหาวิทยาลัยบราวน์
File:Columbia_University,_Low_Library,_Manhattan,_Nov_2013.jpg|มหาวิทยาลัยโคลัมเบีย
File:Cornell University, Ho Plaza and Sage Hall.jpg|มหาวิทยาลัยคอร์เนลล์
File:Dartmouth College campus 2007-10-20 10.JPG|วิทยาลัยดาร์ตมัธ
File:Harvard yard winter 2009j.JPG|มหาวิทยาลัยฮาร์วาร์ด
File:Penn campus 2.jpg|มหาวิทยาลัยเพนซิลเวเนีย
File:ClevelandTowerWatercolor20060829.jpg|มหาวิทยาลัยปรินซ์ตัน
File:Yale University Old Campus 04.JPG|มหาวิทยาลัยเยล


## อ้างอิง

หมวดหมู่:สถาบันอุดมศึกษาในสหรัฐ
หมวดหมู่:กลุ่มมหาวิทยาลัยในสหรัฐ
หมวดหมู่:มหาวิทยาลัยในกลุ่มไอวีลีก
หมวดหมู่:กลุ่มมหาวิทยาลัย
ภาคการศึกษา

**ภาคการศึกษา**, **ภาคเรียน** หรือ **เทอม** ( เป็นช่วงหนึ่งของปีการศึกษาซึ่งสถานศึกษาจัดให้มีการเรียนการสอน ระบบปฏิทินการศึกษามีแตกต่างกันไปดังนี้
* ระบบจตุรภาค แบ่งปีการศึกษาออกเป็นสี่ภาคการศึกษา แต่ละภาคสำหรับแต่ละฤดู โดยบังคับให้เรียนอย่างน้อยสามจตุรภาค มีสัปดาห์ที่ต้องเรียนระหว่าง 32 ถึง 36 สัปดาห์
* ระบบทวิภาค แบ่งปีการศึกษาออกเป็นสองภาค โดยบังคับให้เรียนในทั้งสองทวิภาค มีสัปดาห์ที่ต้องเรียนระหว่าง 32 ถึง 36 สัปดาห์
* ระบบไตรภาค แบ่งปีการศึกษาออกเป็นสามภาค โดยบังคับให้เรียนสองไตรภาค  มีสัปดาห์ที่ต้องเรียนระหว่าง 28 ถึง 32 สัปดาห์ ระบบนี้พัฒนาจากระบบทวิภาคในช่วงทศวรรษ 1960s โดยย่นย่อทวิภาคละ 16–18 สัปดาห์ลงเหลือไตรภาคละ 14–16 สัปดาห์ ไตรภาคฤดูใบไม้ผลิและฤดูร้อนอาจเป็นไตรภาคเดียว หรือแบ่งออกเป็นสองไตรภาคแบ่งกันระหว่างฤดูใบไม้ผลิและฤดูร้อน โดยฤดูร้อนมีเพียงเวลาสั้นกว่าและต้องเพิ่มเวลาเรียนต่อสัปดาห์เพื่อให้ได้จำนวนคาบเรียนครบตามไตรภาคปกติ

## ในประเทศไทย

ใน ประเทศไทย มักแบ่งการศึกษาออกเป็น 2 ภาคเรียน โดยในระดับโรงเรียนตั้งแต่อนุบาลถึงมัธยมศึกษามักจะแบ่งเป็น

* ภาคเรียนที่ 1 เริ่มประมาณกลาง เดือนพฤษภาคม และจบในปลาย เดือนกันยายน หรือต้น เดือนตุลาคม

* ภาคเรียนที่ 2 เริ่มประมาณต้น เดือนพฤศจิกายน และจบในปลาย เดือนกุมภาพันธ์ หรือต้น เดือนมีนาคม

ในระดับอุดมศึกษามักจะแบ่งเป็น

* ภาคเรียนที่ 1 เริ่มประมาณ เดือนกันยายน และจบใน เดือนธันวาคม

* ภาคเรียนที่ 2 เริ่มประมาณ เดือนกุมภาพันธ์ และจบใน เดือนพฤษภาคม

## ในต่างประเทศ

ใน สหรัฐอเมริกา ตัวอย่างเช่น ในระบบ 2 ภาคเรียน จะแบ่งเป็น

* ภาคเรียนฤดูใบไม้ร่วง (Fall) เริ่มประมาณ เดือนกันยายน และจบใน เดือนธันวาคม

* ภาคเรียนฤดูใบไม้ผลิ (Spring) เริ่มประมาณ เดือนกุมภาพันธ์ และจบใน เดือนพฤษภาคม

ทั้งนี้อาจมีการเปิดเรียนในช่วงฤดูร้อน เป็นภาคเรียนฤดูร้อนเพิ่มเติมอีกด้วย

หมวดหมู่:ความรู้
หมวดหมู่:คำศัพท์ทางวิชาการ